דילן מינט

דילן כריסטופר מינט (באנגלית: Dylan Christopher Minnette; נולד ב-29 בדצמבר 1996) הוא שחקן ומוזיקאי אמריקאי. התפרסם בסרטי הקולנוע "אסירים", "לא לנשום" ו"הבית הפתוח", ותפקידו הנודע ביותר הוא דמותו כקליי ג'נסן בסדרה "13 סיבות" מבית היוצר של נטפליקס, המבוססת על רומן בשם זהה. מינט נולד באוונסוויל שבאינדיאנה, בן יחיד לרובין ולקרייג מינט. בהמשך עברה המשפחה לשמפיין שבאילינוי, שם גר כחמש שנים, ומאוחר יותר עבר ללוס אנג'לס כדי לקדם את קריירת המשחק שלו. התפקיד הראשון שלו היה תפקיד אורח בסדרת הנוער "דרייק וג'וש". מאוחר יותר הופיע בתפקידים שוליים בסרטים ובסדרות שונים. תפקידים משמעותיים יותר שלו בטלוויזיה הם בין היתר דמותו של מייקל סקופילד הצעיר בסדרה "נמלטים", שבה הוא שיחק בחמישה פרקים, ודמותו של קליי נורמן בסדרה "להציל את גרייס". מינט שיחק גם ב"אנטומיה של גריי" ילד שמגיע לבית החולים להשתלת אוזניים על ידי מארק סלואן. ב-2010 השתתף בעונה השישית של הסדרה "אבודים" בארבעה פרקים, בתור דייוויד שפרד, בנו של ג'ק שפרד. הוא שיחק לצד קלואי גרייס מורץ במותחן "תן לי להיכנס", שיצא גם הוא בשנת 2010. בנוסף הופיע בסדרה של ABC "סקנדל" כבן הנשיא. בשנת 2012 שיחק בסדרת הדרמה "להתעורר". בשנים 2013-2014 שיחק בסדרת מארוול "סוכני ש.י.ל.ד" בתפקיד דוני גיל. בשנת 2014 שיחק בקומדיה "אלכסנדר והיום הנורא, האיום, המבאס והגרוע ממש". בשנת 2015 שיחק בסרט הפנטזיה "צמרמורת" בתפקיד זאק. בשנת 2016 שיחק בסרט האימה "לא לנשום", לצד ג'יין לוי. החל משנת 2017 הוא מככב בתפקיד ראשי בסדרת הדרמה "13 סיבות", סדרה מקורית של נטפליקס, בתפקיד קליי ג'נסן. את תפקיד זה גלם במשך 4 עונות עד לסיומה בשנת 2020. עוד ב-2017, שיחק מינט בסרט הדרמה הקומי-ביוגרפי "אמן האסון". שביים, הפיק ושיחק בתפקיד ראשי ג'יימס פרנקו, ומבוסס על ספר באותו שם מאת גרג ססטרו. בשנת 2018 שיחק בסרט האימה "הבית הפתוח" של נטפליקס. בשנת 2022 שיחק בתפקיד חוזר במיני סדרת הטלוויזיה "הנושרת" של רשת הולו. מינט הוא הסולן והגיטריסט של להקת הרוק אלטרנטיבי "Wallows", לצד קול פרסטון (תופים) ובריידן למסטרס (שירה, גיטרה). לפני 2017 הם היו ידועים בשם "The Feaver". בשנת 2010 הופיעו בפסטיבל "Summer Meltdown", פסטיבל להעלאת המודעות לאוטיזם שנערך באזור הפסיפיק נורת' וסט. בשנת 2011 הלהקה הופיעה בפסטיבל ואנס וארפד טור ולאחר מכן הופיע במגוון אירועים ומועדונים בלוס אנג'לס בין היתר הופיעו במועדון הלילה ויסקי אה גוגו. שירם "Bleeding Man", שימש כשיר לפרומו העונה השנייה של הסדרה "שעה מכושפת". בשנת 2014 הוציאה הלהקה את הEP הראשון שלהם שנקרא "The Narwhals" בהפקה עצמאית. במהלך 2017 הוציאה הלהקה ארבעה סינגלים "Pleaser", "Sun Tan", "Uncomfortable" ו-"Pulling Leaves Off Trees". בשנת 2018 חתמה הלהקה עסקה עם חברת התקליטים אטלנטיק רקורדס, ובאפריל של שנה זו הוציאו את ה-EP השני שלהם, "Spring", בהפקתם של החברה אטלנטיק רקורדס. ה-EP כולל את הסינגלים "Pictures of Girls" ו-"These Days". במרץ 2019 הוציאו את אלבום הבכורה שלהם "Nothing Happens", ממנו בלטו הסינגלים Are You Bored Yet?" (בו אירחו את הזמרת קלייר קוטרל), "Scrawny" ו-"Sidelines". ב-23 באוקטובר 2020 שוחרר לאוויר ה-EP השלישי של ההרכב, "Remote", ממנו יצאו הסינגלים "OK", "Nobody Gets Me (Like You)", ""Virtual Aerobics" ו-"Quarterback". מדיה וקבצים בנושא דילן מינט בוויקישיתוף דילן מינט, ברשת החברתית פייסבוק דילן מינט, ברשת החברתית אקס (טוויטר) דילן מינט, ברשת החברתית אינסטגרם דילן מינט, ברשת החברתית טיקטוק דילן מינט, במסד הנתונים הקולנועיים IMDb (באנגלית) דילן מינט, באתר "אידיבי", מאגר הידע העברי לקולנוע ישראלי ועולמי דילן מינט, באתר AllMovie (באנגלית) דילן מינט, באתר Rotten Tomatoes (באנגלית) דילן מינט, באתר Metacritic (באנגלית) דילן מינט, במסד הנתונים הקולנועיים KinoPoisk (ברוסית) דילן מינט, באתר ספוטיפיי דילן מינט, באתר Last.fm (באנגלית) דילן מינט, באתר AllMusic (באנגלית) דילן מינט, באתר MusicBrainz (באנגלית) דילן מינט, באתר דיזר דילן מינט, באתר Discogs (באנגלית) דילן מינט, באתר Genius